section_heading: Gospodarstvo i promet
paragraph_text: U Toamasini završava željeznička pruga Tananarive-Côte Est, koja ju povezuje s glavnim gradom Antananarivom. Grad ima i međunarodnu zračnu luku (IATA: TMM, ICAO: FMMT). U gradu završava i oko 600 km dug umjetni vodeni kanal Canal des Pangalanes, kojim je moguće doploviti do grada Farafangana na jugu države. Iz Toamasine vodi državna cesta broj 5 koja vodi uz obalu na sjever prema gradu Mananara Avaratra i državna cesta broj 2 koja vodi uz obalu na južni dio otoka.